पाएं अपने शहर की ताज़ा ख़बरें और फ्री ई-पेपरडाउनलोड करें
मौसम में लगातार परिवर्तन हो रहा हैl शनिवार की सुबह दिन में तीखी धूप निकली तो दोपहर बाद फिर अचानक बादल छाने शुरू हो गए और शाम को अंधड़ भी आया, जिसके चलते तापमान में हालांकि थोड़ी बढ़ोतरी हुई है और दिन का तापमान 41.5 डिग्री दर्ज किया गया, जबकि रात के न्यूनतम तापमान में और भी ज्यादा बढ़ोतरी हुई है। न्यूनतम तापमान 25.5 डिग्री पर पहुंच गया। ऐसे में रात के समय गर्मी भी रही। दिन के समय बीच-बीच में तीखी धूप की वजह से पार्कों में चहल-पहल कम रही। जबकि शाम को पार्कों में रौनक भी रही।
तेज अंधड़ के कारण गांवों में बिजली व्यवस्था भी बाधित रही, कई जगह बिजली के नहीं आने से लोगों को काफी परेशानियों का सामना करना पड़ाl लोगों का कहना है कि शिकायत के बाद भी समाधान नहीं होता है। इधर, चौधरी चरणसिंह हरियाणा कृषि विश्वविद्यालय हिसार के मौसम वैज्ञानिकों के अनुसार अब कुछ दिन और मौसम में बदलाव देखने को मिलेगा। अभी 6 मई तक बादल, गरज-चमक व हवाओं के साथ कहीं-कहीं बूंदाबांदी या हल्की बारिश संभावित है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn